Služby
V oblasti služieb sa dosiahli rôzne stupne vyspelosti. Niektoré služby boli vyhlásené za funkčné už pred niekoľkými rokmi (v roku 2012 služba monitorovania krajiny a služba riadenia núdzových situácií – mapovanie, v roku 2015 služba monitorovania atmosféry a služba monitorovania morského prostredia).
Iné boli vyhlásené za funkčné až neskôr (v roku 2016 zložky hraničného dozoru a námorného dozoru bezpečnostnej služby, v máji 2017 zložka podpory pre vonkajšiu činnosť a v júli 2018 služba monitorovania zmeny klímy).
Používatelia programu Copernicus môžu mať aj priamy prístup k satelitným údajom.
Služby a údaje programu Copernicus sa poskytujú používateľom bezplatne.
Nástroj na vyhľadávanie v portfóliu služieb
Európska komisia, verná svojmu poslaniu zabezpečovať pre európske subjekty verejného sektora a pre občiansku spoločnosť strategické, sociálne, hospodárske a environmentálne prínosy, vytvorila nadväzujúcu službu prispôsobenú osobitným potrebám používateľov programu Copernicus s cieľom uľahčiť prístup k údajom a informáciám.
V rozhraní sa zobrazuje komplexný zoznam informačných produktov a ďalších funkcií, ako je vyhľadávanie údajov, manipulácia s údajmi a otázky týkajúce sa informácií, na základe prístupu založenom na bezpečnosti a ľahkej použiteľnosti, a to bez ohľadu na profil používateľa.